Psalms 107 - Heilige Bybel [Afrikaanse Bybel 1933/1953]
&nbspDit moet die verlostes van die HERE sê, wat Hy uit die nood verlos het
&nbspen uit die lande versamel het, van die ooste en die weste, van die noorde en van die see af.
&nbspHulle het gedwaal in die woestyn, op woeste paaie; 'n stad om in te woon het hulle nie gevind nie.
&nbspHonger, ook dors was hulle; hulle siel het in hulle versmag.
&nbspToe het hulle die HERE aangeroep in hul benoudheid; uit hul angste het Hy hulle gered.
&nbspEn Hy het hulle gelei op 'n regte pad om te gaan na 'n stad om in te woon.
&nbspLaat hulle die HERE loof om sy goedertierenheid en om sy wonderdade aan die mensekinders;
&nbspwant Hy het die dorstige siel versadig en die hongerige siel met die goeie vervul.
&nbspDie wat in duisternis en doodskaduwee gesit het, gevang in ellende en ysters --
&nbspomdat hulle wederstrewig was teen die woorde van God en die raad van die Allerhoogste verwerp het,
&nbsphet Hy hulle hart deur moeite verneder; hulle het gestruikel, en daar was geen helper nie.
&nbspToe het hulle die HERE aangeroep in hul benoudheid; uit hul angste het Hy hulle verlos.
&nbspHy het hulle uit duisternis en doodskaduwee laat uitgaan en hulle bande verbreek.
&nbspwant Hy het koperdeure verbreek en ystergrendels stukkend geslaan.
&nbspDie wat dwase was vanweë die weg van hulle oortreding en weens hulle ongeregtighede gepynig is --
&nbsphulle siel het 'n afsku gehad van elke soort voedsel, en hulle het tot by die poorte van die dood gekom.
&nbspHy het sy woord uitgestuur, dat Hy hulle kon gesond maak en hulle uit hul kuile red.
&nbspen laat hulle lofoffers bring en met gejubel sy werke vertel.
&nbspDie wat na die see toe afdaal in skepe, wat handel drywe op die groot waters --
&nbsphulle het die werke van die HERE gesien en sy wonders in die diepte.
&nbspWant Hy het gespreek en 'n stormwind laat opsteek wat die golwe daarvan opgesweep het.
&nbspHulle het opgerys na die hemel, neergedaal na die dieptes -- hulle siel het vergaan van wee.
&nbspHulle het getuimel en gewaggel soos 'n dronk man, en al hulle wysheid is verwar.
&nbspToe het hulle die HERE aangeroep in hul benoudheid, en uit hul angste het Hy hulle uitgelei.
&nbspHy het die storm 'n gesuis gemaak, en hulle golwe het stil geword.
&nbspToe was hulle bly, omdat dit rustig geword het, en Hy het hulle gelei na die hawe van hul begeerte.
&nbspLaat hulle die HERE loof om sy goedertierenheid en om sy wonderdade aan die mensekinders.
&nbspEn laat hulle Hom verhoog in die vergadering van die volk en Hom roem in die kring van die oudstes.
&nbspHy het riviere 'n woestyn gemaak en waterfonteine 'n dorsland,
&nbspvrugbare land 'n brak aarde, oor die boosheid van die wat daarin woon.
&nbspHy het die woestyn 'n waterplas gemaak en die dor land waterfonteine;
&nbspen Hy het hongeriges daar laat bly, en hulle het 'n stad gestig om in te woon.
&nbspEn hulle het lande gesaai en wingerde geplant wat vrugte as opbrings verskaf het.
&nbspEn Hy het hulle geseën, sodat hulle sterk vermenigvuldig het, en hulle vee het Hy nie min gemaak nie.
&nbspToe het hulle min geword en weggesink deur die druk van onheil en kommer --
&nbspHy wat veragting uitstort oor edeles en hulle laat dwaal in 'n woeste wêreld, sonder pad --
&nbspHy het die behoeftige beskerm teen verdrukking en die geslagte soos kuddes gemaak.
&nbspDie opregtes sien dit en is bly, maar alle ongeregtigheid hou sy mond toe.
&nbspWie wys is, laat hy op hierdie dinge ag gee, en laat hulle let op die goedertierenhede van die HERE.